cyanic-selkie/wikianc huggingface dataset:
Anastas Mikojan
Puolue- ja ministeriura
Kun Mikojanilta myöhemmin kysyttiin miksi kaikkia Stalinin näytösoikeudenkäyntejä ei julistettu laittomiksi, hän vastasi, että seolisi ollut täysin mahdotonta. Jos kaikki näytösoikeudenkäynnit olisi julistettu laittomiksi, kansa ei olisi pitänyt enää hallitustaan laillisena, vaan joukkona gangstereita. Joita me itse asiassa olimme, hän jatkoi.
Ruotsinpyhtää
Uudenmaan liiton maakuntahallitus valitsi Strömforsin vuoden 2018 uusmaalaiseksi kyläksi.
"Tulevaisuuden mahdollisuuksia keskellä historiaa" oli kunnan slogan.
Ruokakulttuuri
Ruotsinpyhtään pitäjäruoiksi nimettiin 1980-luvulla palvilihasoppa ja klimpit, suolalahna ja karpalokiisseli.
Porsche Cayman
987-sukupolvi (2005-2011)
Porsche Caymanin ensiesittely tapahtui syyskuussa 2005 Frankfurtin autonäyttelyssä. Tällöin esiteltiin malli Cayman S, joka oli varustettu 3.4L kuusisylinterisellä bokserimoottorilla, jonka huipputeho oli 295hv. Perusmalli Cayman esiteltiin vuotta myöhemmin, heinäkuussa 2006. Perusmallin voimanlähteenä toimi 245hv bokserimoottori, jonka iskutilavuus oli 2.7L. 987-sukupolven Caymanit ja Boxsterit ovat teknisesti lähisukulaisia jakaen mm. yhteiset etulokasuojat, ovet, ajovalot, takavalot sekä koko ohjaamon etuosan. Myös jousitus ja voimalinja ovat läheistä sukua Boxsterille.
Dalton Trumbo
James Dalton Trumbo oli yhdysvaltalainen elokuvakäsikirjoittaja ja kirjailija. Hän ei suostunut vastaamaan, kun hänet haastettiin vuonna 1947 epäamerikkalaista toimintaa tutkivaan komiteaan vastaamaan väitteisiin Hollywoodin kommunistiyhteyksistä, ja hän joutui siksi kymmeneksi kuukaudeksi vankilaan ja Hollywoodin mustalle listalle.
Väinäjoki
Reitti
Väinäjoen latva on Venäjän Tverin alueen Penon piirissä, joka sijaitsee Valdain ylänköalueella. Alueella oli varhaisella keskiajalla valtavan suuri Okovin metsä. Lähtöpisteen korkeus on 221,2 metriä merenpinnasta. Väinäjoki virtaa aluksi Venäjän Tverin ja Smolenskin alueiden kautta ja jatkaa sitten Valko-Venäjän pohjoisosissa sijaitsevan Vitsebskin alueen läpi länsiluoteeseen. Kuljettuaan Latvian ja lopuksi sen pääkaupungin Riian läpi Väinäjoki saavuttaa Riianlahden. thumb|220x220px|Väinäjoen valuma-alue. |vasen
Kaupungit ja vesivoima
Väinäjoen alajuoksulla Latviassa on kolme vesivoimalapatoa ja tekojärveä, 35, 70 ja 107 kilometrin päässä joen suulta: Riika (402 MW), Kegums (264 MW) ja Plavinas (869 MW). Voimalaitokset omistaa Latvenergo.
Chimor
thumb|300px|Chimor laajimmillaan. thumb|Chimulaista keramiikkaa.
Kotalampi
Kotalampi voi tarkoittaa seuraavia:
Maceió
Maceió on kaupunki Alagoasin osavaltiossa, Brasiliassa. Se on osavaltionsa pääkaupunki ja samalla suurin kaupunki. Kunnan asukasluku oli 932 748 vuonna 2010. Meceió sijaitsee Mundaujärven ja Atlantin rannalla ja on suosittua matkailualuetta. Trooppisen ilmaston ansiosta alueen vuotuinen keskilämpötila on 25 °C ja sää on pääasiassa aurinkoinen.
Eero Akaan-Penttilä
Ura
Akaan-Penttilä on työskennellyt Joroisten kunnanlääkärinä (1971–1973), Nurmijärven terveyskeskuslääkärinä (1973–1975), Alkon Rajamäen tehtaan työterveyslääkärinä (1973–1975), Hyksin korvaklinikan apulais- ja erikoislääkärinä (1975–1988), Valvillan (1979–1981) ja Strömbergin (1981–1990) vastaavana työterveyslääkärinä, Helsingin yliopiston apulaisopettajana (1984–1988) ja Kuulonhuoltoliiton ylilääkärinä ja kuntoutusjohtajana (1988–2002). Vuosina 1987–1999 hän toimi myös Ilmarisen asiantuntijalääkärinä ja johti vuosina 1992–1999 tinnitusprojektia ollen vuonna 1997 kansainvälisen tinnitussymposiumin presidenttinä.
106 Dione
106 Dione on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. C. Watson vuonna 1868. Pikkuplaneetta sai nimensä kreikkalaisen mytologian Dionen mukaan. Koska Dionen läpimitta on noin 147 kilometriä, se on suhteellisen suuri päävyöhykkeen kohde. Myös yhden Saturnus-planeetan kuista nimi on Dione, eikä sitä pidä sekoittaa tähän asteroidiin.
Gene Clark
Clark syntyi Missourissa toiseksi kolmestatoista lapsesta. Hän aloitti kitaransoiton yhdeksänvuotiaana ja soitteli jo pian Hank Williamsin, Elvis Presleyn ja Everly Brothersin melodioita. The Byrds sai alkunsa Clarkin muutettua Los Angelesiin ja tavattua siellä Roger McGuinnin. Clark oli mukana kirjoittamassa muun muassa hittejä ”Feel a Whole Lot Better”, ”Set You Free This Time”, ”Here Without You”, ”She Don’t Care About Time” ja ”Eight Miles High”.
Gilbert Gress
Gilbert Gress (s. 17. joulukuuta 1941) on ranskalainen jalkapallovalmentaja ja entinen hyökkääjä.
Ura valmentajana
Kesällä 2009 Gress palasi valmennustehtäviin siirtyen RC Strasbourgin peräsimeen. Gressin paluu Strasbourgiin jäi lopulta lyhyeksi, sillä hän jätti tehtävänsä jo elokuussa seuran aloitettua kautensa tappioiden merkeissä.
Afrikkalainen elokuva
Afrikkalainen elokuva tarkoittaa filmografisesti ymmärrettynä Afrikan maissa tuotettuja, näitä maita käsitteleviä tai merkittävältä osaltaan näiden maiden kansalaisten tekemiä elokuvia. Joissain yhteyksissä joidenkin Afrikan maiden elokuvaa saatetaan tarkastella esimerkiksi kielellisen tai kulttuurellisen rajauksen mukaan osana laajempaa ryhmää. Esimerkiksi väestöltään Afrikan suurimman kielialueen eli arabiankielisen Afrikan tai pohjoisen Afrikan elokuvaa saatetaan käsitellä esimerkiksi arabialaisen elokuvan käsitteen alla.
1980-luku ja sen jälkeen
Afrikkalaisen elokuvan määrällisti suurimmaksi tuottajaksi lasketaan joissain yhteyksissä Nigerian Nollywood, jossa 2000-luvun alussa valmistettiin vuosittain kappalemääräisesti toiseksi eniten elokuvia maailmassa Bollywoodin jälkeen. Sittemmin ainakin Kiinan elokuvatuotanto on ohittanut Nigerian. Nigerialaisen elokuvien tuotantomäärät eivät myöskään ole olleet vertailukelpoisia, sillä Nigeriassa pitkiksi elokuviksi on luokiltu myös nopealla aikataululla toteutetut videotuotannot, joiden myynti tapahtuu videokopioina kioskeista.
Egypti
Egyptiä kutsutaan Arabian Hollywoodiksi. Maassa tuotettiin pieni määrä mykkäelokuvia vuodesta 1896 alkaen, ja ensimmäisen pitkät mykkäelokuvat tuotettiin vuonna 1927 (Kiss in the Desert, Qublah fel Sahara; ohj. Ibrahim Lama ja sen jälkeen Laila tai Leila, ohj. Wadad Orfi ja Stephan Rosti, tuottaja ja pääosa Aziza Amir). Tuotannot keskittyivät Kairoon, ja äänielokuvan läpimurron jälkeen maassa tuotettiin ainakin 44 pitkää elokuvaa vuosien 1930 ja 1936 välillä. Alaa pyörittivät pienet tuotantoyhtiöt. thumb|Misr-elokuvastudion rakennus Kairossa (1935). Elokuvan kulta-ajaksi Egyptissä lasketaan 1940-luvun ja 1960-luvun välinen aika. Keskeisessä asemassa oli paikallisen Misr-pankin tukema Misr-studio; kansainvälisiin nimiin lukeutuivat esimerkiksi Omar Sharif ja Faten Hamama. Elokuvat seurasivat pitkälti samaa juonellista kaavaa kuin länsimaiset viihde-elokuvat. Egyptissä vuonna 1952 tapahtunut vallankaappaus ei aluksi vaikuttanut suuresti elokuvateollisuuteen. Vuonna 1958 valmistunut Youssef Chahinen omaperäinen Keskusasema haki oppia niin Hollywoodista kuin italialaisesta neorealismistakin, mutta tuo katsojalleen silti pieniä eloisia arjen yksityiskohtia itämaisen kulttuurin piirteineen Kairon rautatieaseman miljössä. Elokuva sai aluksi moitteita egyptiläisyleisöltään, mutta 1970-luvulla sen mestarillisuus löydettiin.
Nigerialainen elokuva
Ilman piraattikauppaa maan elokuvateollisuuden osuudeksi arvioitiin 600 miljoonaa (2014). Vuonna 2016 nigerialaisia elokuvia arvioitiin tuotettavan noin 2 500 kappaletta (vuonna 2013 lukumäärä oli 1 844 ), joka oli Intian jälkeen toiseksi eniten maailmassa. Koska elokuvat on kuitenkin tuotantoja videoformaatissa, näitä Nigerian elokuvatuotantoa ei usein pidetä vertailukelpoisena kansainvälisesti (esimerkiksi Unescon UIS-tilasto 2014 feature film -tuotannoista maittain). Vaihtoehtoisia jakelukanavia kuten kaapelitelevisiota tai elokuvien suoratoistopalveluja laajentamalla (kanavina esimerkiksi IROKOtv, Africa Magic, Netflix ja Youtube) sekä kevyillä mobiilisovelluksilla, laajaa diasporassa asuvaa nigerialaisyleisöä tavoitellaan paremmin ja laajaa piratismia toivotaan saatavan rajattua. Elokuvateatterien määrä on lisääntynyt hieman 2000-luvun alusta, mutta 180 miljoonan asukkaan maassa oli silti vuonna 2017 vain 30 elokuvateatteria, joiden niiden arvioitiin edustavan yhä alle 1 % koko toimialan liikevaihdosta (2015).
Retkikunta 2
Miehistö
Retkikunta 2:n aikana ISS:lle tehtiin neljä sukkulalentoa ja yksi Sojuz-lento:
Bobby Doerr
Doerr osallistui yhdeksään All star -otteluun ja tuli vuonna 1986 kelpuutetuksi Baseball Hall of Fameen. Hän asui 1930-luvun lopulta saakka Oregonissa.
Steven Rooks
Steven Rooks (s. 7. elokuuta 1960 Oterleek, Pohjois-Hollanti) on entinen alankomaalainen maantiepyöräilijä, joka kilpaili ammattilaisena vuosina 1982–1995.
Rooks sijoittui kolmanneksi vuoden 1990 Liège–Bastogne–Liègessä. Seuraavana vuonna hän saavutti hopeaa maantieajon MM-kilpailussa Stuttgartissa Gianni Bugnon jälkeen. Lisäksi hän oli toinen Vuelta a la Comunidad Valenciana -etappikilpailussa ja voitti Alankomaiden maantieajomestaruuden.
Approksimatiivi
Approksimatiivi on paikallissija, joka ilmaisee lähellä olemista tai lähelle tulemista. Approksimatiivi ei ole yleinen postpositiosija, vaan yksi itämerensuomalaisten kielten erikoisuuksia kuten komitatiivi ja terminatiivi. Livvin kielessä postpositionaalisina sijoina esiintyvät myös muuten tavalliset elatiivi ja ablatiivi.
Ruumisauto
Suomessa on lakiin tarkasti määritelty termi ruumisauto seuraavasti (Ajoneuvolain 3. luku, 23. §): Ruumisauto on kuolleiden henkilöiden kuljetukseen tarkoitettu M-luokan ajoneuvo, jossa on erikoisvarusteita tätä tarkoitusta varten.
Yleiskielessä nimitystä ruumisauto ei tietenkään ole sidottu yhtä tarkkaan määritelmään auton rakenteesta, vaan ruumisautoja ovat kaikki joskus tässä käytössä olleet ajoneuvot.
Mustakaulakurki
Ravinto
Kurjet ovat kaikkiruokaisia. Pääravintoa ovat vilja, juuret, hyönteiset, madot, kalat, sammakot, äyriäiset, liskot, marjat ja pikkujyrsijät.
M’hammed Sabour
Kansainvälinen tutkija ja opettaja
M’hammed Sabour on myös aktiivinen yhteiskunnallinen toimija ja keskustelija Marokossa ja Suomessa. Hän on toiminut mm. sisäasiainministeriön etnisten suhteiden neuvottelukunnan nimeämänä Hyvän tahdon lähettiläänä ja julkaissut sanomalehtiartikkeleita mm. arabimaiden keväästä ja sen taustasta. Yhdessä vaimonsa Riitta Sabourin kanssa hän on kirjoittanut Marokon matkaoppaan.
Valikoima kirjoitettuja ja toimitettuja julkaisuja
-	Perspectives on Development: Voices from the South. (Joensuun yliopisto 1994)
Michael Clarke
Michael Clarke (3. kesäkuuta 1946 – 19. joulukuuta 1993) oli yhdysvaltalainen muusikko, joka tuli tunnetuksi The Byrds -yhtyeen rumpalina.
Siamilainen
Ominaisuudet
Siamilaisen keskimääräinen elinikä on 15 vuotta. Rotua voidaan pitää täydellä syyllä hyvin terveenä, perinnöllisiä vakavia rakennevikoja ei ole. Tähän luonnollisesti kasvattajatoimintakin tähtää; rotuyhdistysten ulkopuolisten kasvattajien tosin kerrotaan käyttäneen pentutehtailuun liian läheisiä sukulaisia, jolloin tuloksena on ollut ikäviä rakenne- ja luonnevikoja. Tavallisimmat siamilaisilla esiintyvät rotuvirheet ovat häntäknikki (kovettunut häntämutka tai -paksunnos), kierot silmät (joita monet pitävät varsin viehättävinä) ja värihäiriöt. Luonteeltaan siamilaiset ovat vilkkaita: ne haluavat olla mukana kaikissa kodin puuhissa ja mieluiten tietysti kaiken keskipisteenä.
Värit ja rakenne
thumb|Vanhanajan ruskeanaamio siamilainen.
Jackson Rathbone
Ura
Rathbone teki vuonna 2009 vierailun Criminal Minds -sarjan jaksossa "Rikkinäinen" ("Conflicted"), jota pidetään yhtenä sarjan parhaista jaksoista. Hän esiintyi samana vuonna myös muutamassa elokuvassa, esimerkiksi elokuvan Donnie Darko jatko-osassa S. Darko. Rathbone esittää Sokka-nimistä hahmoa vuonna 2010 ilmestyneessä elokuvassa The Last Airbender, joka perustuu samannimiseen animaatiosarjaan, jota esitettiin Nickelodeon-kanavalla.
Putte Possu
Bob Clampett suunnitteli Puten hahmon, jonka ensiesiintyminen tapahtui lyhytanimaatiossa "I Haven't Got a Hat" 2. maaliskuuta 1935. Siinä Putte oli ylipainoinen lapsi ja hänen äänensä teki Joe Dougherty. Kesti muutaman vuoden ennen kuin Putte aikuistui ja sai piirretyissä Mel Blancin äänen. Hän esiintyi myös elokuvassa "Kuka viritti ansan, Roger Rabbit?" Piirretyissä Putte ottaa usein yhteen Repe Sorsan kanssa kuten Elmeri Väiskin. Putte änkyttää pahasti.
Jaan Kikkas
Jaan Kikkas (5. kesäkuuta 1892 Valga – 9. maaliskuuta 1944 Tallinna) oli virolainen painonnostaja.
Maré
Maré on Ranskaan kuuluvan Uuden-Kaledonian Loyautésaarilla sijaitseva saari. Saaren pinta-ala on 642 km², ja asukasluku oli 5 648 vuoden 2014 väestönlaskennassa.
Sahura
pienoiskuva|Lähikuva [[Metropolitan Museum of Artissa olevan Sahuran veistoksen kasvoista.]] Sahura eli Sahure oli Egyptin faarao; viidennen dynastian toinen hallitsija. Hän oli vallassa 2487–2477 eaa. Hänen äitinsä oli kuningatar Khentakaus I, hänen isänsä luultavasti edellinen faarao Userkaf.
Joonas Ikonen
Kaudella 2005–2006 Ikonen kiersi maailmancupia ja sijoittui kahdesti kymmenen parhaan joukkoon. Seuraavilla kausilla hän kilpaili Continental Cupissa.
Emer-luokka
Valmistus
LÉ Emerissä oli edeltäneeseen LÉ Deirdreen verrattuna hieman pidempi runko, rakenteiden vesitiiveyttä parannettu, parannettu merikelpoisuutta korottamalla etukantta, parannettu vakautta, parannettu aluksen hallintaa nostamalla ruorihyttiä ylemmäs ja majoitustilojen uudelleen suunnittelulla sekä sijoittelulla vähennetty tärinää ja melua.
Magnificat (Bach)
Teoksien rakenne
D-duuri versio on sovitettu juhlavammin ilmeisesti Thomaskirchen suurempaa kokoa ja käytettävissä olevia muusikoita ajatellen. Nokkahuilut on korvattu poikkihuiluilla ja orkesteriin on lisätty oboet. Lisäksi monia yksityiskohtia on muutettu Es-duuri versiosta.
Tubuain kieli
Tubuai (myös austral) on austronesialainen kieli. Sitä puhutaan Ranskan Polynesiassa sijaitsevalla Austral-saarten eli Tubuai-saarten saariryhmällä. Kielellä on noin 3 000 äidinkielistä ja 2 000 muuta puhujaa (2007). Tubuain lähin sukukieli on tahiti, ja kieli jaetaan neljään päämurteeseen. Kielen katsotaan olevan uhanalainen.
Nancy Allen
Allen tuli tunnetuksi myös televisiosta. Hän oli naimisissa Brian De Palman kanssa vuosina 1979–1983. Hänellä on ollut sittemmin kaksi uutta avioliittoa Craig Shoemakerin (1992–1998) ja Randy Baileyn (1998–2005) kanssa.
Onsen
Onseneita on suuria ja pieniä. Joidenkin hotellien yhteyteen on rakennettu valtavia onsenkylpylöitä, joissa voi olla kymmenittäin erikokoisia ja -näköisiä kylpyaltaita. Näissä vesi voi olla mineraalikoostumukseltaan ja lämpötilaltaan vaihtelevaa. Toisaalta taas pienissä majataloissa on tavallisesti vain yksi tai kaksi pientä kylpyä.
Steve Davis
thumb|Steve Davis Steve Davis (s. 22. elokuuta 1957) on englantilainen entinen snookerpelaaja, joka on voittanut lajinsa maailmanmestaruuden kuudesti 1980-luvulla. Davisia pidetään yleisesti yhtenä kaikkien aikojen parhaista pelaajista ja hän on vuonna 2010 ottanut osaa jo peräti 30 kertaa maailmanmestaruuskisoihin.
Ennen ammattilaisuraa
Eurosportin tv-haastattelussa vuonna 2008 Davis kertoi uransa alkupuolella liittyneensä ammattilaiskiertueelle tullakseen paremmaksi pelaajaksi. Hän ei ollut tuolloin lainkaan niin varma, että hän saavuttaisi niin paljon menestystä, kuin hän lopulta saavutti.
1990-luku
Davis voitti viimeisen kerran maailman ykköspelaajana vuoden 1989 Grand Prix-turnauksen. Tämä jälkeen esiin astui todella nuori, uusi skotlantilainen lahjakkuus Stephen Hendry, joka hallitsi snooker-pöytiä läpi koko 1990-luvun tuoden peliin huomattavasti enemmän aggressiivisuutta.
2000-luvun super-seniori
Kaudella 2008–2009 esiintyi kauden alkupuoliskolla karsintoihin joutumisestaan huolimatta kahdesti ranking-turnauksen neljännesfinaalissa London Royal Watches Grand Prix sekä Shanghai Masters -turnauksissa, osoittaen näin, että vanhatkin vielä pärjäävät. Kauden aloittivat vahvasti myös konkarit Jimmy White sekä eritoten Dave Harold, joka saavutti 14 vuoden tauon jälkeen finaalipaikan Northern Ireland Trophy -turnauksessa.
Tunisian lippu
pienoiskuva|Tunisian lippu
Petseri
thumb|180px|left|Petserin luostarin Uspeskin kirkkoa. thumb|180px|left|Näkymä luostarialueelta. thumb|180px|left|Torni kaupungin keskustassa.
Fresnelin integraalit
sekä
ja
Kun x on ääretön niin s(x)=0.5 ja c(x)=0.5.
Kaukainen unelma
Kaukainen unelma on Nora Robertsin Unelma-trilogian ensimmäinen osa, joka ilmestyi vuonna 2009. Kirjaa seurasi teos nimeltä Unelmien voima.
Grámos
Grámos eli Grámmos (Γράμμος) on Kreikan kylä sekä samanniminen Nestórion kunnan kunnallisyksikkö (Δημοτική Ενότητα Γράμμου, Dimotikí Enótita Grámmou) ja entinen itsenäinen kyläkunta. Se sijaitsee Kastorián alueyksikössä Länsi-Makedonian alueella. Kunnallisyksikön väkiluku on 18 (vuonna 2011).
Sicán
Sicánin metallityöt
Metalli oli mm. kultaa, hopeaa tai arsenikkikuparia. Varsinaista pronssia ei tunnettu. Sicanin arsenikkikupari oli lähimpänä vanhan maailman pronssia.
Varhainen ja keskinen Sicánin kausi
Ns. Sicánin herran kuvat saattavat esittää Naymlapia, Sicánin dynastian perustajaa. Lambayequen alueella oli kymmenen suurta keskusta.
Rangaistus
Rangaistukset Suomen lain mukaan
Rikesakkoa käytetään lähinnä lievissä liikenne­rikkomuksissa. Vuonna 2012 10–115 euron suuruisia rikesakkoja määrättiin Suomessa liikennerikkomuksista 263 458 kertaa ja muista rikkeistä 6 203 kertaa. Kahdeksan kuukauden tai sitä lyhemmän ehdottoman vankeus­rangaistuksen asemesta voidaan tuomita yhdyskuntapalvelua. Ehdollisen vankeus­rangaistuksen lisäksi voidaan tuomita oheissakko. Kun tekoja on monta, lasketaan rangaistus useimmiten ottaen pohjaksi ankarin rangaistus ja lisäämällä päälle kolmasosa seuraavista rangaistuksista. Alle 18-vuotiaiden rangaistukset ovat täysi-ikäisiä alempia. Samoin alennetut rangaistukset ovat henkilöille, joilla on alentunut syyntakeisuus.
Eri rikosten oikeuskäytäntö Suomessa
Eri rikoksista tuomitut rangaistukset yhteensä vuosina 2011–2018 (lukumäärä ja prosenttiosuus)
Pyökit
Pyökit ovat suurikokoisia lehtipuita, jotka voivat kasvaa jopa 40 metriä korkeiksi. Niiden hedelmä on kolmikulmainen pyökinpähkinä, halkaisijaltaan noin 15 mm.
Zavhan
Zavhan on yksi Mongolian 21 provinssista. Se sijaitsee maan luoteisosassa ja rajautuu Hövsgölin, Arhangain, Bajanhongorin, Govi-Altain, Hovdin ja Uvsin provinsseihin sekä pohjoisessa Venäjään. Siellä on vuoden 2010 väestönlaskennan mukaan 64 924 asukasta ja sen pinta-ala on 82 500 neliökilometriä. Provinssin pääkaupunki on Uliastai.
Sadbh
Eräänä päivänä Finn oli metsästämässä koiriensa kanssa. Koirat löysivät ja saartoivat pienen hirvenvasan, mutta kun Finn oli aikeissa tappaa sen, koirat estivät häntä. Hän otti sen sijaan säikähtäneen eläimen mukaan leiriinsä. Siellä vasa muuttui yhtäkkiä kauniiksi naiseksi. Nainen kertoi nimekseen Sadbh ja selitti, että Musta Druidi eli Fear Doirche oli muuttanut hänet hirvenvasaksi, koska hän oli kieltäytynyt makaamasta druidin kanssa. Oli ilmeisesti niin, että kunhan Sadbh oleskelisi Allenin kukkulalla, jossa Finnin henki oli voimakas, ei ilkeän druidin lumous tepsisi vaan Sadbh pysyisi ihmisen hahmossa.
Seitsemän vuotta myöhemmin Finn törmäsi Ben Bulbenin rinteillä alastomaan lapseen. Paikalliset asukkaat kertoivat hänelle, että olivat nähneet kauniin naarashirven huolehtineen pojasta lähimetsässä. Finn tajusi, että lapsi oli hänen poikansa ja nimesi tämän Oisíniksi, "pikku hirveksi" ja otti tämän mukaansa. Pojasta kasvoi sittemmin Fiannan mahtava soturi ja Irlannin merkittävin runoilija.
Tuusula
Kerava ja Järvenpää ovat aiemmin olleet osa Tuusulaa. Kerava erotettiin Tuusulasta kauppalaksi vuonna 1924 ja Järvenpää vuonna 1951. Tuusula on luokiteltu aiemmin kaksikieliseksi kunnaksi, jossa enemmistön kielenä oli suomi ja vähemmistön kielenä ruotsi. Ruotsinkielinen asutus painottui kunnan eteläosiin, esimerkiksi Ruotsinkylän alueelle. Vuonna 1943 Tuusula muutettiin virallisesti kaksikielisestä kunnasta yksikielisesti suomenkieliseksi kunnaksi.
Taajamat
Vuoden 2020 lopussa Tuusulassa oli 38 783 asukasta, joista 36 329 asui taajamissa, 1 948 haja-asutusalueilla ja 506:n asuinpaikat eivät olleet tiedossa. Tuusulan taajama-aste on 94,9 %. Tuusulan taajamaväestö jakautuu neljän eri taajaman kesken :
Kulttuuri
pienoiskuva|[[Halosenniemi on taidemaalari Pekka Halosen ateljee-kotimuseo.]]
Media
Tuusulan alueen asioista uutisoi Tuusulan, Järvenpään ja Keravan yhteinen paikallislehti Keski-Uusimaa, jonka kotipaikka on Tuusulassa. Paikkakunnalla jaetaan myös Keski-Uusimaan omistamaa ilmaisjakelulehteä Viikkouutiset.
Liikenne
pienoiskuva|[[Jokelan rautatieasema.]]
Tuusulan kunnanvaltuusto on päättänyt Tuusulan liittymisestä mukaan Helsingin seudun liikenne -kuntayhtymään 1. tammikuuta 2018 lukien.
Chef Aid: The South Park Album
Albumista on kolme versiota "Clean", "Explicit" ja "Extreme". Explicit-versiossa on hävyttömyyksiä ja Parental Advisory -tarra, mutta sitä on silti osin sensuroitu. Extreme-versio on kokonaan sensuroimaton.
Jessica Andrews
Jessica Andrews syntyi Huntingdonissa, Tennesseessä, Jessie ja Vicki Andrewsin tyttäreksi. Hän oli vasta 16-vuotias saadessaan debyyttialbuminsa Heart Shaped Worldin (1999) julkaistuksi. Albumin suurin hitti oli single "Unbreakable Heart", joka nousi Yhdysvaltain countrylistan 24. sijalle.
Larisa Šepitko
Larisa Jefimovna Šepitko (, 6. tammikuuta 1938 Artjomovsk (nykyinen Bah’mut), Donetskin alue – 2. heinäkuuta 1979 Kalininin alue) oli neuvostoliittolainen elokuvaohjaaja.
Šepitko kuoli auto-onnettomuudessa Valentin Rasputinin teokseen perustuvan ”Jäähyväiset Matjoralle” (Proštšanije) -elokuvan kuvausten aikana. Sen viimeisteli hänen aviomiehensä Elem Klimov. Ohjaaja sai Neuvostoliiton valtionpalkinnon kuolemansa jälkeen vuonna 1979.
Vienanjoki
Vienanjoki soveltuu laivaliikenteelle koko pituudeltaan. Joella on mittavaa puutavaran kuljetusta. Vienanjoelta on kanavayhteys Volgaan. Joen varressa olevista kaupungeista mainittakoon Veliki Ustjug, Kotlas, Novodvinsk, Arkangeli ja Severodvinsk.
Britannian laivastoliput
Red Ensign
thumb|Red Ensign (Merchant Navy Ensign) Red Ensign on Ison-Britannian kauppalaivaston lippu, ja se on ollut pohjana monen valtion lipulle.
Lipun mittasuhteet ovat 2:1 (pituus:korkeus). Sen pohjaväri on punainen. Tangonpuoleisessa yläkulmassa on Ison-Britannian Union Jack -lippu, jonka pituus ja korkeus ovat puolet koko lipun vastaavista mitoista.
Blue Ensign
Lipun mittasuhteet ovat 2:1 (pituus:korkeus). Sen pohjaväri on merensininen. Tangonpuoleisessa yläkulmassa on Yhdistyneen kuningaskunnan Union Jack -lippu, jonka pituus ja korkeus ovat puolet koko lipun vastaavista mitoista.
Raisionjoki
Vesistöalue
Raisionjoki on noin 20 kilometriä pitkä ja Raisionjoen vesistöalueen pinta-ala on 132 km² ja sen järvisyys on vain 0,4 % eli noin 0,5 km². Raisionjoen vesistöalue rajoittuu Aurajoen ja Hirvijoen vesistöalueisiin. Vesistöalueen korkeimmat kohdat ovat hieman yli 90 metrissä alueen koillisosassa. Suurin osa vesistöalueesta on alle 50 metrin korkeudella, matalimpien kohtien sijaitessa eteläosassa. Raisionjokeen laskee useita sivu-uomia, suurin niistä on Ruskolla Turun Moision suunnalta virtaava Vähäjoki. Valuma-alueella on vain yksi järvi, 38 hehtaarin laajuinen tekojärvi Haunisten allas. Lisäksi Raisionjoki on padottu neljästä kohtaa.
Ennallistaminen
Hankkeessa vuosina 2022–2023 Raisionjokea ollaan ennallistamassa. Huhkon pato muutettiin pohjapadoksi vuonna 2021 ja varustettiin kalaportaalla. Kesällä 2022 Myllypatoa ja Hintsan patoa oltiin purkamassa.
Riemannin pinta
Riemannin pinnan konstruktio neliöjuurifunktiolle
Neliöjuurifunktiolla on siis kaksi haaraa. Tästä ongelmasta päästään eroon rajoittamalla argumentti esimerkiksi välille [0, 2\pi[. Jatkuvuudessa kuitenkin ongelma säilyy. Riemannin ajatus oli ottaa niin monta kopioita kompleksitasosta, kuin funktiolla on haaroja. Eli tässä tapauksessa kaksi. Nämä kopiot asetetaan päällekkäin ja leikataan tasot haaroja pitkin (neliöjuuren tapauksessa negatiivista tai positiivista reaaliakselia pitkin). Leikataan siis molemmista tasoista negatiivista reaaliakselia pitkin. Nyt liimataan ylemmän kompleksitason toisen neljänneksen leikkausreuna alemman kompleksitason kolmannen neljänneksen leikkausreunaan. Liimataan vielä ylemmän kompleksitason kolmannen neljänneksen leikkausreuna alemman tason toisen neljänneksen leikkausreunaan (kuvassa keltaiset reunat liimataan yhteen ja punaiset reunat liimataan yhteen). Riemanninpinta.png
Riemannin pintojen luokittelu
Riemannin pinnat voidaan luokitella kolmeen eri luokkaan: hyperbolisiin, parabolisiin ja elliptisiin Riemannin pintoihin. Geometrisesti nämä vastaavat negatiivista kaarevuutta, nolla kaarevuutta ja positiivista kaarevuutta.
Albert Wulff
Albert Wulffin vanhemmat olivat tehtailija Fredrik Wilhelm Wulff ja Carolina Elisabeth Edlund ja puoliso vuodesta 1896 Aina Winckelmann (k. 1933). Wulff valmistui tie- ja vesirakennusinsinööriksi 1889 ja teki opinto- ja tutkimusmatkoja useisiin Euroopan maihin. Hän toimi tie- ja vesirakennushallituksen insinöörinä 1889–1900, nuorempana insinöörinä 1900–1904 ja vanhempana insinöörinä vuodesta 1904 vuoteen 1913, jolloin hänestä tuli Saimaan kanavan kanavapäällikkö. Wulffin asemapaikkoja olivat Oulun, Tampereen ja Kuopion piirit ja Saimaan kanavapäällikkönä Viipuri. Pielisjoen kanavalaajennus- ja parannustöitä Wulff johti 1900–1902 ja Heinäveden reitillä kanavarakentamista 1902–1905. Hän oli Länsi-Hämeen vt. piiri-insinööri 1910–1912 ja osallistui useisiin alansa komiteoihin jäsenenä tai puheenjohtajana. Tie- ja vesirakennusyhdistyksen puheenjohtaja Wulff oli 1913–1916.
Asematunneli
Alusta lähtien Asematunnelin liikkeet ovat erikoisluvalla olleet avoinna iltaisin klo 22:een saakka ja myös pyhäpäivinä.
Melatoniini
Vasta-aiheet ja vuorovaikutukset
Ihmisissä melatoniini hajoaa lähinnä CYP1A2-välitteisesti (katso: farmakologia). Siksi CYP1A2:ta ja muiden melatoniinia hajottavien entsyymien tehoa vähentävät tai lisäävät aineet voivat vastaavasti lisätä tai vähentää melatoniinin määrää kehossa ja siten sen tehoa. Eritoten fluvoksamiini, joka estää CYP1A2- ja CYP2C19-entsyymeitä, tehostaa voimakkaasti melatoniinin vaikutusta, joten sen ja melatoniinin yhteiskäytön kanssa tulee olla varovainen. Muita melatoniinin tehoa aineenvaihdunnan kautta vahvistavia aineita ovat esimerkiksi simetidiini, estrogeenit (esimerkiksi ehkäisyvalmisteet tai hormonikorvaushoito), kinolonit, 5-metoksipsoraleeni ja 8-metoksipsoraleeni. Melatoniinin vaikutusta aineenvaihdunnan kautta heikentäviä asioita ovat esimerkiksi tupakointi, karbamatsepiini ja rifampisiini.
Yliannostus
Hiirissä melatoniinin LD50 on 1168 milligrammaa melatoniinia per kehonpainokilogramma (mg/kg) vatsakalvon sisään pistettynä, 1250 mg/kg suun kautta ja 472 mg/kg verenkiertoon pistettynä. Hiirissä ja rotissa yliannostus aiheuttaa yleensä jalkojen ja korvien punastumista, piloerektion, riippuluomisuutta, lihasheikkoutta, ataksiaa, kehon lämpötilan laskua ja hengityskatkon aiheuttaman kuoleman.
Uni-valverytmi
Ihmisissä ja muissa nisäkkäissä käpyrauhasperäisen vereen erittyvän melatoniinin määrä vähenee kun silmät altistuvat valolle. Päiväeläimissä melatoniini säätele osaltaan unirytmiä ja sen suuri pitoisuus veressä aiheuttaa uneliaisuutta. Yöeläimetkin erittävät melatoniinia pimeyden vaikutuksesta, mutta se ei tiettävästi osallistu niiden uni-valverytmiin. Verestä melatoniini sitoutuu solujen melatoniinireseptoreihin, joiden kautta se vaikuttaa unirytmiin.
Ihmiset tuottavat käpyrauhasessaan keskimäärin 40 mikrogrammaa melatoniinia vuorokaudessa ja siitä pääosa erittyy yöllä kello 20–4. Käpyrauhasperäinen tuotanto kuitenkin vaihtelee vahvasti iän mukaan. Yksilöidenkin välinen vaihtelu voi olla suurta. Vastasyntyneillä tuotto on vähäistä, mutta se kasvaa voimakkaasti 1–3-vuotiaaksi asti. Sitten se vähenee likimain eksponentiaalisesti ihmisen vanhetessa. Erään poikittaistutkimuksen mukaan 6-kuukautisilla on vuorokaudessa enimmillään 27 pikogrammaa melatoniinia millilitrassa veriseerumia (pg/ml), 1–3-vuotiailla 330 pg/ml, 15–20-vuotiailla 63 pg/ml ja 70–90-vuotiailla 29 pg/ml. Edeltävää tutkimusta laajemman systemaattisen katsauksen mukaan veriplasman tai -seerumin melatoniinin vuorokauden maksimipitoisuus 65–70-vuotiailla on 49 pg/ml, 70–75-vuotiailla 40 pg/ml ja yli 75-vuotiailla 28 pg/ml. Katsauksessa yksilöiden maksimipitoisuus oli äärimmillään 11–91 pg/ml.
Farmakologia
Edeltävien reittien lisäksi melatoniinia kuluu sen toimiessa antioksidanttina. Näissä reaktioissa muun muassa melatoniinin pyrrolirengas aukeaa ja muodostuu N(1)-asetyyli-N(2)-formyyli-5-metoksikynuramiini (AFMK). Tämä voi muuntua N(1)-asetyyli-5-metoksikynuramiiniksi (AMK), joka voi edelleen muuntua muiksi aineiksi.
Maanpuolustuskoulutus
Maanpuolustuskoulutus on erotuksena asevelvollisuuslakiin perustuvasta velvoittavasta koulutuksesta vapaaehtoista maanpuolustusta tukevaa koulutusta.
Historiaa
Suojeluskuntajärjestö aloitti Suomen maanpuolustuskoulutuksen vapaaehtoistoimintana vuoden 1918 tapahtumien jälkeen, kun katsottiin yleisesti, että sotilaskunnon ylläpitäminen olisi maanpuolustukselle hyväksi. Talvisodan noin 350 000 suomalaissotilaasta noin kolmasosa oli hankkinut sotilaskoulutusta myös suojeluskunnassa. Suojeluskuntajärjestö lakkautettiin Moskovan välirauhansopimuksen perusteella ja Suomessa kiellettiin järjestäytyminen sotilaallisilla perusteilla. Myös suojeluskuntien naistoiminnasta vastannut Lotta Svärd -järjestö lakkautettiin.
Koulutus nykyään
Vapaaehtoista maanpuolustuskoulutusta on olemassa myös Suomea ympäröivissä maissa, mutta koulutuksen luonne vaihtelee maittain perinteiden ja lainsäädännön mukaisesti. Näin ollen se voi olla operatiivisesti autonomisempaa kuin Suomessa. Virossa vapaaehtoinen maanpuolustuskoulutus liittyy kiinteästi Kaitseliittiin, Ruotsissa Hemvärnetiin.
Maurice Wilkins
Vuosina 1970–82 Wilkins toimi Lontoon King's Collegen biofysiikan osaston johtajana ja professorina.
Purjelauta
Välineet
Koska purjelautailija tarvitsee tuulta, joutuu aktiiviharrastaja jatkuvasti seuraamaan sää- ja tuuliennusteita. Parantuneet sääennusteet ja internetistä löytyvät paikallissääpalvelut ovat helpottaneet surffipäivien suunnittelua.
Oswald Avery
Oswald Theodore Avery (21. lokakuuta 1877 – 1955) oli yhdysvaltalainen lääketieteen tutkija. Hän syntyi Kanadassa (Halifax Nova Scotia), mutta muutti 10-vuotiaana New Yorkiin. Suurimman osan urastaan hän vietti New Yorkissa Rockefeller Institute Hospitalissa. Hän oli immunologian uranuurtaja. Yhdessä Colin MacLeodin ja Maclyn McCartyn kanssa hän havaitsi vuonna 1944, että DNA on geenien ja kromosomien rakenneyksikkö.
Matthew Wilson (ralliautoilija)
Matthew Wilson (s. 29. tammikuuta 1987 ) on englantilainen ralliautoilija. Hän on Malcolm Wilsonin poika.
Johtaminen
Johtamisen prosessi
Suunnittelun, toimeenpanon ja valvonnan prosessi on sisällöltään jatkuvasti muuttuva. Tavoiteltava hyvä johtamisprosessi kiteytetään usein yhteen lauseeseen: Tehdään oikeita asioita ja tehdään oikein. Käytännössä vastuualueen olosuhteet voivat muuttua tai tieto lisääntyä muuttaen käsitystä oikeista asioista ja toimenpiteistä. Organisaatiossa voi syntyä oivallus oikeammista asioista ja oikeammista keinoista samanaikaisesti. Tällainen yhtäaikainen oppiminen on tärkeää organisaatiolle, ja sitä kutsutaankin joskus strategiseksi oppimiseksi.
Johtajuusteoriat
Johtajuudella tarkoitetaan prosessia, jossa vaikutetaan organisoidun ryhmän toimintaan sen tavoitteiden ja päämäärien saavuttamiseksi. Johtajuustutkimuksessa on pyrkimys etsiä selitystä sille, mitä johtajuus on ja mikä tekee johtajuudesta tuloksellisen. Yleisesti voidaan todeta, että johtajuus on sellaista toisten ihmisten käyttäytymiseen vaikuttamista, jossa ihminen pyrkii saamaan toiset ihmiset ymmärtämään ja hyväksymään sen, mitä ja miten on tehtävä, jotta toiminta organisaation tavoitteiden saavuttamiseksi mahdollistuisi.
Johtamisen tutkimuksen historiaa
Työnjako on ihmisen ikivanha innovaatio, josta seuraa erikoistumisen hyödyt. ”Suurimmat parannukset työn tuottavuudessa näyttävät olevan seurausta työnjaosta” kirjoitti Adam Smith jo vuonna 1776 teoksessaan Kansojen varallisuudessa (The Wealth of Nations). Työnjako ja sen seurauksena syntyvä erikoistunut henkilöstö on ollut keskeinen johtamisen pyrkimys siitä lähtien. Näin muotoutui työnjaon, erikoistumisen ja yhteistoiminnan periaate johtamisen ja organisaatioiden pysyviksi periaatteiksi.
Johtaminen tieteenä
Organisaatioiden ja johtamisen tutkimus on soveltavaa tiedettä, joka perustuu muun muassa taloustieteeseen, politologiaan, sosiologiaan, psykologiaan, sosiaalipsykologiaan, antropologiaan ja historiaan.
Kuka viritti ansan, Roger Rabbit?
Juoni
Tuho onnistuu näätäapulaistensa avulla löytämään Rogerin baarista ja yrittää teloittaa hänet myrkkyllään, mutta Eddie pelastaa Rogerin ja he karkaavat Doloresin kanssa paikalta piirrostaksi Bennyn avulla. Piileskellessään teatterissa Eddie kertoo Rogerille Teddyn kuolemasta, ja Roger ymmärtää miksi Eddie vihaa piirroshahmoja. Kun he lähtevät Doloresin kanssa, Valiant näkee uutisjulkaisun, jossa esitetään Maroon-Cartoonsin myynti Cloverleafille, salaperäiselle yhtiölle, joka osti kaupungin raitiovaunuverkon lähiaikoina ennen Acmen murhaa. Valiant menee studiossa kohtaamaan Maroonin, jättäen Rogerin vartioimaan ulkona, mutta Jessica lyö Rogerin tajuttomaksi ja asettaa hänet auton takakonttiin. Maroon kertoo Valiantille, että hän kiristi Acmea myymään yritystään, jotta hän voisi myydä studiota ja kyynelehtien myöntää, että hän teki sen peläten piirroshahmojen turvallisuutta ja hänet ammutaan ennen kuin hän voi selittää puuttuvan testamentin seuraukset Piirrokselalle. Valiant huomaa Jessican pakenevan paikalta, ja olettaa, että hän on syyllinen, seuraten häntä Piirrokselaan. Jessica paljastaa, että Tuho tappoi Acmen ja Maroonin ja antoi hänelle testamenttinsa turvaksi, mutta hän huomasi, että paperi oli tyhjä. Jessica ja Valiant vangitaan Tuho ja näätien toimesta tämän kaadettua maahan myrkkyään, joka sulattaa Bennyn renkaat.
Sanoitus
Sanoitus voidaan kirjoittaa ennen kappaleen säveltämistä tai suoraan melodiaan, joko laulun säveltämisen aikana tai sen jälkeen. Sanoituksen tekijää kutsutaan sanoittajaksi. Joissakin musiikkikappaleessa laululyriikkana on hyödynnetty myös runoja, joita ei välttämättä alkuaan ole tarkoitettu lauluteksteiksi ja etenkin Eino Leinon ja Arto Mellerin lukuisia runoteoksia on sävelletty.
Tätä on käytetty erityisesti taidemusiikissa, mutta myös iskelmissä ja laulaja-lauluntekijä-tyyppisessä musiikissa. Laajemmassa asiayhteydessä kevyen musiikin sanoitukset ovat eräs erikoistapaus laululyriikasta, joka kattaa myös muut musiikin tyylilajit.
Arvid von Cederwald
Arvid von Cederwald oli naimisissa vuodesta 1822 Konstantia Elisabet Charlotta de la Chapellen (k. 1862) kanssa tämän toisessa avioliitossa.
Pessi Levanto
Levanto on myös toiminut elokuvamusiikin orkestroijana muille säveltäjille muun muassa elokuvissa Heinähattu ja Vilttitossu, Dark Floors, Jos rakastat ja Rööperi. Hän on kirjoittanut musiikin myös TV-sarjoihin Uutishuone, Presidentti, Joulukalenteri, Lasten Tasavalta, Juurikasvua, Kotikatu ja Pala Sydämestä, lyhytelokuviin "Singing Blue Note", "Göringin Sauva", "Nordenskiölds Sista Expedition", "Fånge i Mumindalen", "Bam", "Neljäs tuoli", "Hetket, jotka jäivät", "Helsinki Mansplaining Massacre", "Parinvaihto", "Käytösrangaistus", "Siivet ja hampaat" sekä kymmenosaiseen dokumenttisarjaan "Kahdeksan millin katse".
Tämän lisäksi Levanto on myös säveltänyt musiikkia lukuisiin mainosspotteihin, kanavatunnuksiin, näytelmiin sekä tanssiteoksiin. Levanto on sovittanut Classical Trancelations -konserttikokonaisuuden kappaleet tanssimusiikin klassikoista sifoniaorkesterille. Levanto on myös kirjoittanut pop-kappaleita aasian markkinoille muun muassa yhtyeille Arashi, Sexy Zone, After School ja Kinki Kids. Hän on työskennellyt Espoon Teatterissa, Vierailuteatterissa, Svenska Teaternissa, KokoTeatterissa, Komediateatteri Arenassa (kapellimestarina) sekä Helsingin kaupunginteatterissa.
Levanto on toiminut myös kouluttajana Sibelius-Akatemiassa, Aalto-yliopistossa, Metropoliassa, Teatterikorkeakoulussa sekä Joensuun konservatoriossa ja järjestänyt itse elokuvamusiikkiseminaareja.
The Trooper
CD-painos sisälsi kappaleen liveversion Iron Maidenin livealbumilta Death on the Road, alkuperäisen studioversion, Islannissa nauhoitetun liveversion kappaleesta "Prowler" ja "The Trooperin" livevideon ja alkuperäisen musiikkivideon. Rajoitettu, siniselle vinyylille painettu 7-tuumainen vinyylilevypainos sisälsi liveversiot "The Trooperista" ja "Another Lifesta" ja sisälsi myös julisteen. 12-tuumainen kuvavinyylipainos sisälsi "The Trooperin" alkuperäisen studioversion ja Death on the Roadin liveversion sekä Islannin-konsertissa nauhoitetun kappaleen "Murders in the Rue Morgue". Uusintapainoksena julkaistun singlen korkein listasijoitus Britannian singlelistalla oli viides listasija.
Mike Bryan
Michael Carl ”Mike” Bryan (s. 29. huhtikuuta 1978 Camarillo, Kalifornia) on yhdysvaltalainen tennispelaaja. Hän ja hänen kaksoisveljensä Bob Bryan ovat maailman tämän hetken parhaat pelaajat nelinpelissä.
EMAS (kiitotie)
Tausta
Monet lentokentät on rakennettu ennen nykyisiä kiitoteiden turva-aluevaatimuksia, ja jos lentokenttä sijaitsee esimerkiksi tiheästi rakennetulla alueella tai veden ympäröimänä, turva-alueita ei ole mahdollista laajentaa. Turva-alue olisi tärkeä tapauksissa, joissa lentokone ajautuu ulos kiitotien päästä. Tämän vuoksi Yhdysvaltain ilmailuvirastossa (FAA) alettiin 1990-luvulla kehittää ratkaisua, jolla kone saataisiin pysäytettyä nopeasti ja turvallisesti, vahingoittamatta konetta ja koneessa olevia ihmisiä.
Onnettomuudet
Yhdysvalloissa on ollut tähän mennessä yhdeksän tapausta, joissa EMAS on pysäyttänyt kiitotien päästä ulos ajautuneen koneen. Näistä suurin kone oli Airbus A320.
Barysentrinen koordinaatti (geometria)
Olkoon x1, ..., xn vektoriavaruudessa A määritellyn simpleksin kärkipisteet. Jos jollakin A:n pisteellä p
sanotaan, että kertoimet (a1, ..., an) ovat pisteen p barysentriset koordinaatit pisteiden x1, ..., xn suhteen. Itse kärkien koordinaatit ovat (1, 0, 0, ..., 0), (0, 1, 0, ..., 0), ..., (0, 0, 0, ..., 1). Barysentriset koordinaatit eivät ole yksikäsitteiset: kaikilla nollasta poikkeavilla b (b a1, ..., b an) ovat myös p:n barysentriset koordinaatit.
Wari
Wari oli muinainen intiaanikulttuuri Perussa noin 500–1200 jaa. juuri ennen inkoja. Wari-kulttuuria ei pidä sekoittaa Amazonin sademetsissä elävään wariheimoon. Warin kulttuuriin liittyy monia mysteerejä, koska siitä ei ole säilynyt perimätietoa, lähinnä radiohiiliajoitettuja rakennelmia. Warin pääkaupunki Wari oli nykyisen Ayacuchon joen laaksossa. Sieltä on löydetty muureja, pyramideja sekä aukioita. Warin keskusta rakennettiin shakkiruutumaisen kaavan mukaan vuoden 700 tienoilla. Kaupungissa saattoi asua jopa 40 000 asukasta. Wari oli miltä luultavimmin sotaisa yhtenäinen suurvalta, jota johtivat kuninkaat. Löydöt kertovat myös intiaaneille tyypillisestä uskonnollisesta kultista.
Wari ja Tiwanaku
thumb|[[Pikillaqta, jonne Wari laajeni. Huomaa Warin arkkitehtuurille(kin) tyypillinen seinien rakentaminen pienistä kivistä, tosin kuin inkoilla.]]
Warin ja samaan aikaan olleen Tiwanakun kulttuurin suhteesta on kiistelty. Warin kuvanveistotaide oli Tiwanakun kuvanveistotaidetta yksinkertaisempaa ja jotkut päättelevät tästä, että Warin kulttuuri olisi ollut Tiwanakun kulttuuria heikompi. On väitetty Warin jo melko varhain, noin 550–700 jaa., vallanneen Tiwanakun ja vieneen sieltä työvoimaa rakennustöihin, koska silloin Wariin ilmestyi Tiwanakun arkkitehtuurin piirteitä. Wari näyttää omaksuneen monia kulttuurin piirteitä Tiwanakun kulttuurista, muun muassa niin sanotun sauvajumalan. Warin ja Tiwanakun rakennustaide muistuttivat toisiaan, mutta Warin keramiikka oli yleensä erilaista, vaikka osa Warinkin keramiikasta muistuttaa Tiwanakun tyyliä.
Warin luhistuminen
Wari alkoi taantua noin 800 jaa. Itse Wari näyttää romahtaneen melko äkkiä mahdollisesti vuosien 950-1100 jaa. välillä. Warin rakennusperinne ja muut kulttuuripiirteet hylättiin laajoilla alueilla. Tämä viittaa yhtenäisen valtion romahtamiseen mahdollisesti luonnononnettomuuden ja/tai vieraan valloittajan takia. On arvailtu keskiajan lämpökauden päättymiseen liittynyttä ilmastonmuutosta, joka aiheutti kuivumista ja viilenemistä. Aivan Warin loppuvaiheessa oli käynnissä uusi kaupungin rakennusvaihe, johon liittyi uudenlainen puolisuunnikasrakentaminen suorakulmioiden sijaan.
Yhdistyneen kuningaskunnan merivoimat
Sotien välinen aika
Sotien välillä olleiden laivasto-ohjelmien seurauksina toteutetut hankinnat:
Santana (yhtye)
1970-luku
Vuonna 1970 Santanalta ilmestynyt ensimmäiseltä albumilta julkaistu cover-single "Evil Ways" nousi nopeasti listaykköseksi. Samana vuonna yhtyeeltä julkaistiin heidän tunnetuin kappale "Black Magic Woman", joka oli alun perin Fleetwood Macin kappale. Myös cover-kappale Tito Puenten kappaleesta "Oye Como Va" oli hyvin suosittu ja nousi samoin nopeasti klassikoksi. Nämä kappaleet sisältyivät yhtyeen toiselle albumille Abraxas (1970), joka on Santanan myydyimpiä albumeita. Myöhemmin samana vuonna yhtyeeseen tuli Carlos Santanan lisäksi toinen kitaristi, Neal Schon. Hänen kanssaan julkaistiin vuonna 1971 kolmas, nimetön levy, joka sai hyvän vastaanoton, ja jolta kappaleet "Everybody's Everything" sekä "No One to Depend on" julkaistiin menestyneinä singleinä. Vielä samana vuonna Carlos Santana joutui riitoihin Michael Carabellon, yhtyeen conga-rumpujen soittajan kanssa. Kiistan seurauksena Carlos Santana erotettiin yhtyeestä. Yhtye ei kuitenkaan menestynyt yhtä hyvin ilman häntä, joten he kutsuivat Carlosin takaisin ja erottivat sen sijaan Michael Carabellon yhtyeestä. Yhtyeen alkuperäisestä kokoonpanosta oli tässä vaiheessa jäljellä Santanan itsensä lisäksi rumpali Michael Shrieve ja kosketinsoittaja-laulaja Gregg Rolie. Shrieve ja Santana ideoivat jazz-vaikutteisen Caravanserai-albumin. Muutoksia korosti funk-vaikutteinen, moderni basisti Douglas Rauch. Lisäksi levyllä vierailee Tom Rutley kontrabasistina. Rolieta ja kitaristi Neal Schonia yhtyeen uudistunut, jazz-vaikutteisempi tyyli ei miellyttänyt, joten he erosivat. Sen jälkeen ryhmään liittyivät pianisti Tom Coster, lyömäsoittajat James Mingo Lewis, Rico Reyes ja Armando Peraza sekä basisti Douglas Rauch. Vuonna 1973 ilmestynyttä albumia Welcome pidetään yhtenä yhtyeen onnistuneimmista. Vuoden 1974 tienoilla Santanan suosio alkoi hiipua, joten päätettiin julkaista Greatest Hits -kokoelma, joka myi todella hyvin. Suosio alkoi palailla vuonna 1977 julkaistun Moonflower-levyn myötä. Santanan tyyli siirtyi lähemmäksi funkia, eikä musiikki ollut enää niin latinovaikutteista kuin aikaisemmin.
Tepoto
Saaren löytäjä vuonna 1765 oli brittiläinen kapteeni John Byron. Hän nimesi Tepoton ja Napukan yhteisellä nimellä Islands of Dissapointment, koska niiden asukkaat suhtautuivat tulijoihin vihamielisesti.
Rauno Aaltonen
Aaltonen voitti urallaan kaksi kertaa rallin Suomen mestaruuden (1961 ja 1965), yhden SM-hopean (1960) ja yhden SM-pronssin (1963). Hän ehti myös osallistua rallin MM-sarjan ensimmäisiin kilpailuihin. Hän teki MM-debyyttinsä Datsunilla Monte Carlo-rallissa vuonna 1973, minkä jälkeen hän ajoi vielä 24 muuta maailmanmestaruustason kilpailua. Aaltosen suosikkiralli oli Keniassa ajettu Safari-ralli, johon hän osallistui 23 kertaa.
Alkuvaiheet
Aaltonen ajoi ensimmäisen rallinsa vuonna 1956 Saabilla. Aaltonen oli kaavaillut rallia pelkäksi harrastukseksi, mutta se imaisikin hänet lopulta täysin mukaansa.
Nobelium
Nobelium (, aikaisemmalta tilapäiseltä nimeltään myös unnilbium) on keinotekoisesti valmistettu alkuaine, jonka kemiallinen merkki on No ja järjestysluku 102. Alkuaine saatiin ensi kertaa muodostumaan kokeessa, jossa pommitettiin curiumatomeja hiili-ioneilla vuonna 1957. Nobeliumia on tuotettu vain hyvin pieniä määriä, eikä edes sen väristä olla varmoja; luultavasti se on hopeanvalkoinen tai metallinharmaa. Nobeliumin moolimassa on 259 u ja sulamispiste n. 1 100 K. Nimensä nobelium on saanut Alfred Nobelin mukaan. Nobeliumilla ei ole mitään tunnettua käyttöä tieteellisen perustutkimuksen ulkopuolella. Jaksollisessa järjestelmässä nobelium sijaitsee mendeleviumin ja lawrenciumin välissä.
Francis Crick
Crick jatkoi tutkimusta selvittämällä DNA:n toimintamekanismin, jonka kuvaamiseen hänen oli selvitettävä myös RNA:n rakenne ja toiminta: DNA tekee RNA:n, joka valmistaa geenin ohjauksessa proteiinin. Tämän Crick esitti vuonna 1956.
Denis Healey
Puolustusministerinä Denis Healey pyysi 27. kesäkuuta 1966 julkisesti anteeksi Englannin parlamentilta, että hän oli kutsunut de Gaullea huonoksi liittolaiseksi ja huonoksi EEC-kumppaniksi, johon kukaan Euroopassa ei luota ainakaan siinä määrin, että valtuuttaisi hänet puhumaan Euroopan puolesta esimerkiksi Neuvostoliitossa.
Eira Ruottunen
Eira Ruottunen on porilainen kuvataiteilija ja taidegraafikko.
Maanpuolustuskoulutusyhdistys
Yhteistyökumppanit
Koulutus järjestetään paikallisesti seitsemässä alueellisessa maanpuolustuspiirissä sekä valtakunnallisissa Ilma- ja Meripuolustuspiirissä ja niiden koulutuspaikkojen toiminta-alueilla.
Wii (pelisarja)
Wii on simulaatiopelien sarja saman nimiselle konsolille ja sen seuraajalle, Wii U, jotka Nintendo on julkaissut. Näissä peleissä on yhteinen suunnitteluteema, jossa on toistuvia elementtejä, kuten rento peli, enimmäkseen tai kokonaan hahmot ovat Mii-hahmoja ja tosielämän toimintaa simuloivat ohjausjärjestelmät.
Boulder Dash
Boulder Dash on Peter Liepan ohjelmoima ja First Star Softwaren vuonna 1984 julkaisema tietokonepeli. Se julkaistiin aluksi Apple II:lle, ZX Spectrumille, Commodore 64:lle ja Atari 400/800:lle ja myöhemmin myös NES:lle, IBM PC:lle ja monille muille laitteille. Pelistä on myös lukemattomia klooneja myös sellaisille koneille, joille ei ole virallista Boulder Dash -versiota, esimerkiksi Texas Instrumentsin grafiikkalaskimille.
First Star Software on edelleen olemassa, joskin se on 1980-luvun jälkeen pääosin keskittynyt myymään peli-idean oikeuksia eri pelivalmistajille sekä haastamaan muun muassa harrastelijaohjelmoijia oikeuteen idean kloonaamisesta ja tekijänoikeussuojattujen pelien levittämisestä esimerkiksi Internetin vanhojen pelien arkistosivuilla.
Jennifer Aniston (kappale)
”Jennifer Aniston” on suomalaisen laulaja-lauluntekijän Anssi Kelan kappale, joka julkaistiin singlenä syyskuussa 2005. Kappale on toinen singlejulkaisu Kelan kolmannelta sooloalbumilta Rakkaus on murhaa.
High School Musical
High School Musical on vuonna 2006 ensi-iltansa saanut Kenny Ortegan ohjaama yhdysvaltalainen musikaalielokuva. Elokuvan pääosissa ovat Zac Efron, Vanessa Hudgens, Ashley Tisdale, Lucas Grabeel, Corbin Bleu ja Monique Coleman. Elokuva on saanut kaksi jatko-osaa: High School Musical 2 ja High School Musical 3: Senior Year.
Uriah Heep
Uriah Heep on brittiläinen progressiivinen hard rock -yhtye, joka perustettiin Lontoossa vuonna 1970 ja on edelleen aktiivinen. Nimensä yhtye otti Charles Dickensin romaanissa David Copperfield esiintyvästä samannimisestä viekkaasta ja vastenmielisestä kirjanpitäjästä. . Yhtyeen tunnetuimpiin kappaleisiin kuuluvat muun muassa "Easy Livin'", "Lady in Black", "Gypsy", "July Morning" ja "Look at Yourself". Suurinta suosiota se nautti 1970-luvun ensimmäisellä puoliskolla.
Nousu maineeseen
thumb|upright|Rumpali [[Lee Kerslake vuonna 1973.]] Yhtyeen seuraava levy, kesällä 1971 julkaistu Look at Yourself, kasvatti edelleen Uriah Heepin suosiota. Levyn tunnetuimmat klassikot ovat sen nimikappale ja eeppinen, yli kymmenminuuttinen "July Morning". Tässä vaiheessa Uriah Heepin tunnusmerkeiksi oli muodostunut David Byronin korkea falsetti yhdistettynä Mick Boxin kitaran wah wah -soundiin sekä Ken Hensleyn Hammond-urkuihin. Isossa-Britanniassa Uriah Heepin suosio ei vieläkään ollut manner-Euroopan veroista, mutta levy myi hopeaa ja oli yhtyeen ensimmäinen brittilistalle noussut albumi, sijoittuen sijalle 39. Myös Yhdysvalloissa albumi myi hopealevyn arvoisesti (Billboard -listasijoitus 93.). Look at Yourselfin myötä yhtye löysi musiikissaan koherenssin ja aiempaa selvemmän suunnan musiikillisille pyrkimyksilleen.